kwallet-query(1)
kwallet-query
Алатка командне линије за манипулисање КДЕ новчаником
kwallet-query ОПЦИЈЕ новчаник

ОПИС
kwallet-query дође згодно када скрипта шкољке треба да чита или ажурира КДЕ новчаник. Ради тако што манипулише уносима приказаним у алатки Менаџер К-новчаника. Једини параметар наредбе је име новчаника који треба читати или ажурирати. Режим рада задаје се опцијама.

ОПЦИЈЕ
-h,--help 	 Прикажи кратку поруку помоћи.
-l,--list-entries 	 Наброји уносе лозинки. Ово су имена фасцикли која се виде у алатки Менаџер К-новчаника. Ако се зада опција -f, биће приказане само потфасцикле задате фасцикле.
-r,--read-password унос 	 Прочитај садржај задатог уноса из одељка фасцикла новчаника и испиши га на стандардни излаз. Мапе се извозе као ЈСОН објекат.
-w,--write-password унос 	 Упиши тајне у задати унос из одељка фасцикла новчаника. Тајне се читају са стандардног улаза. Мапе се уносе као добро формирани ЈСОН објекат. ВАЖНО: Претходни унос новчаника биће пребрисан овом опцијом, зато је опрезно користите!
-f,--folder фасцикла 	 Поставља фасциклу новчаника на задату вредност. Подразумевано се користи Passwords.
-v,--verbose 	 Исписуј више информација при извођењу поступка, као помоћ у исправљању.

ИЗЛАЗНО СТАЊЕ
0 	 Успех.
1 	 Задати новчаник није нађен.
2 	 Задати новчаник не може да се отвори. На пример, ово може бити услед погрешно унете лозинке, или неког другог проблема са системом КДЕ новчаника.
3 	 Одељак фасцикла није нађен у задатом новчанику. Можда је фајл новчаника искварен?
4 	 Поступак читања или писања није успео из неког разлога.

ГРЕШКЕ
Евентуалне грешке пријавите на КДЕ-ов сајт за пријаву грешака: bugs.kde.org. При подношењу извештаја обавезно изаберите област kwallet-query.

АУТОР
kwallet-query је првобитно написао Валантен Ризи, и део је КДЕ-а.

КОПИРАЊЕ
c 2015, Валантен Ризи. Овај софтвер може слободно да се користи под условима Гнуове Опште јавне лиценце (ОЈЛ).